CELEX: 32016D1711
Language: fi
Date: 2016-09-27 00:00:00
Title: Neuvoston päätös (YUTP) 2016/1711, annettu 27 päivänä syyskuuta 2016, erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP muuttamisesta

27.9.2016   
            
            
               FI
            
            
               Euroopan unionin virallinen lehti
            
            
               LI 259/3
            
         NEUVOSTON PÄÄTÖS (YUTP) 2016/1711,
   annettu 27 päivänä syyskuuta 2016,
   erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1) tiettyjen rajoittavien toimenpiteiden soveltamiseksi liitteessä lueteltuihin henkilöihin, ryhmiin ja yhteisöihin.
            
         
               (2)
            
            
               Kolumbian rauhansopimuksen myötä yhteen yhteisöön sovelletut toimenpiteet olisi keskeytettävä, jollei neuvoston kuuden kuukauden kuluttua suorittamasta erityisarvioinnista muuta johdu.
            
         
               (3)
            
            
               Yhteinen kanta 2001/931/YUTP olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen kanta 2001/931/YUTP seuraavasti:
   Lisätään 5 artiklaan kohta seuraavasti:
   
      ”Keskeytetään 2, 3 ja 4 artiklassa tarkoitetut toimenpiteet siltä osin kuin niitä sovelletaan ryhmään ”Fuerzas armadas revolucionarias de Colombia” – ”FARC” (”Kolumbian vallankumoukselliset asevoimat”).”
   
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 27 päivänä syyskuuta 2016.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  Yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).